Mestská   časť   Bratislava  -  Nové  Mesto

Materiál na rokovanie
Miestneho zastupiteľstva
dňa: 03. 06. 2014

Správa o vyúčtovaní nákladov spojených s tvorbou a realizáciou projektov participatívneho rozpočtu
 
plnenie uznesenia MZ MČ B-NM č. 21/21.1  zo dňa 15. 4. 2014.

––––––––––––––––––––––––––––––––––––––––––––––––––––––––––––––––––––––––––––––––––––––––––

Predkladá :	Materiál obsahuje : 
Mgr. Rudolf Kusý
starosta
	1. Návrh uznesenia 
	2. Dôvodovú správu 
3. Správa o projektoch kancelárie pre participáciu verejnosti
	4. Výdavky na Kanceláriu pre participáciu verejnosti. 
Spracovateľ: 
Kancelária pre participáciu verejnosti

Na rokovanie prizvať :
Mgr. Peter Nedoroščík, Mgr. Lukáš Bulko, Mgr. Ján Ilavský, Ing.arch. Zuzana Krivošová, Ing. Lenka Korbeľová, Bc. Martina Belanová
		Jún 2014
Návrh uznesenia

Miestne zastupiteľstvo 
berie na vedomie

Správu o vyúčtovaní nákladov spojených s tvorbou a realizáciou projektov participatívneho rozpočtu pre mestskú časť Bratislava – Nové Mesto. 

a/ s pripomienkami

b/ bez pripomienok

DÔVODOVÁ  SPRÁVA
 
Predložený návrh na schválenie nákladov spojených s tvorbou a realizáciou projektov participatívneho rozpočtu prekladám na rokovanie Miestnej rady mestskej časti Bratislava - Nové Mesto na základe uznesenia Miestneho zastupiteľstva mestskej časti Bratislava - Nové Mesto č. 21/21.2 zo dňa 15. 4. 2014:

„21/21 Miestne zastupiteľstvo
	ukladá
	starostovi
1.	predložiť na rokovanie 22. zasadnutia Miestneho zastupiteľstva mestskej časti Bratislava - Nové Mesto vyúčtovanie všetkých nákladov spojených s tvorbou a realizáciou projektov participatívneho rozpočtu
2.	predložiť na schválenie Miestnemu zastupiteľstvu mestskej časti Bratislava-Nové Mesto vybrané projekty participatívneho rozpočtu pred ich realizáciou - bez pripomienok.“

1. Správa o projektoch kancelárie pre participáciu verejnosti

Obsah dokumentu:
1.1.	Obsadenie
Realizované projekty: 
1.2.1 Participatívny rozpočet – pilotná verzia
1.2.2 Ľudové námestie (záverečná správa)
1.2.3 Nevyužívané budovy v správe MČ Bratislava - Nové Mesto.
1.2.4 Škultétyho
1.2.5 Webstránka pr.banm.sk 
1.2.6 Mierová kolónia
1.2.7 Revitalizácia areálu po bývalom cykloštadióne v lokalite Tehelné pole

1.1. Kancelária pre participáciu verejnosti
Pôsobenie: od 15. septembra 2013
Kancelária pre participáciu verejnosti vznikla za účelom zavedenia mechanizmu participatívneho rozpočtu a ďalších mechanizmov participácie ako aj za účelom štandardizácie procesov participatívneho plánovania verejných priestorov. Kancelária od začiatku svojej pôsobnosti realizuje, resp. sa spolupodieľa na piatich samostatných projektoch, pre ktoré bolo vyčlenených jeden milión euro. Ide o nasledovné projekty: Participatívny rozpočet – pilotná verzia, Revitalizácia Ľudové námestie, Škultétyho, Revitalizácia územia bývalého cykloštadiónu. Pre ďalšie dva projekty neboli doteraz vyčlenené žiadne osobité financie. Ide o: projekt Nevyužívané priestory a budovy v správe MČ a interaktívny webový portál pr.banm.sk.
Obsadenie: 
Mgr. Mgr Peter Nedoroščík
Mgr.Lukáš Bulko
Mgr. Ján Ilavský
Mgr. Filip Rakús
Ing. Lenka Korbeľová
Ing. arch. Zuzana Krivošová

1.2. Realizované projekty:
1.2.1.Participatívny rozpočet – pilotná verzia (vyčlenená suma 25 tisíc)
Začiatok realizácie: september 2013
Zámer: zaviesť mechanizmus participatívneho rozpočtu v jeho najjednoduchšej podobe ako pilotnú verziu, oboznámiť s jeho fungovaním zastupiteľstvo, pritiahnuť pozornosť verejnosti, začať s mapovaním potrieb a nedostatkov, pripraviť prvé občianske projekty.

Propagácia pilotného kola PR: 
•	pravidelné články v Hlase Nového Mesta, neustále aktualizovanie webu pr.banm.sk a FB
•	tlačové správy
•	letákov do schránok pred verejným predstavením PR 29.10.
•	video záznamy z verejných akcií na youtube: https://www.youtube.com/channel/UCXBdtRhC5pu7_2Ltoj-bClQ )

Harmonogram: 
•	29.10.2013 - Verejné predstavenie PR v NTC. 
od novembra 2013 - Web priestor pre pridávanie podnetov, online dotazník. Zber dát prostredníctvom ankety „Burza nápadov“
November - február: stretnutia občianskych kolektívov diskutujúcich o projektových zámeroch, konzultácie a predprojektové poradenstvo (pomoc pri rozpracovávanie projektových návrhov) v Kancelárii pre participáciu na MÚ.
6.2.2014 – verejné stretnutie s obyvateľmi na Kramároch v Rodinnom centre Kramárik.
•	20. 2. 2014 - Verejné stretnutie k téme "Kultúra a umenie v Novom Meste". na MÚ
•	25.2. 2014 – Verejné stretnutie Koliba
•	12.3.2014 – zverejnenie projektových návrhov na webstránke s diskusiou o názoroch na jednotlivé návrhy
•	 13.3. - Verejná prezentácia projektových návrhov PR v Stredisku kultúry.  (video záznam uverejnený na: https://www.youtube.com/channel/UCXBdtRhC5pu7_2Ltoj-bClQ )
•		24.-30.3.2014 Verejné hlasovanie prostredníctvom internetu a fyzických hlasovacích miest:

Hlasovacie časy a hlasovacie miesta: 
•	Miestny Úrad BANM Junácka 1 (pondelok - piatok 15.00 – 19.00 hod)
•	Knižnica BANM a jej pobočky Centrálna knižnica Pionierska 12 • pobočka Stromová 18 • pobočka Kutuzovova 15/a • pobočka Jeséniova 51 • (otváracie hodiny pre knižnice:http://www.kbnm.sk/vypozicny-cas/ )
•	Denné seniorské centrá Vajnorská 51 (utorok - piatok 13.00 – 17.00 hod.) • Nobelová 30 (piatok 15.00 – 19.00 hod.) • 	Račianska 89 (štvrtok 15.00 – 19.00 hod.) • Športová 1 (piatok 15.00 – 19.00 hod.) • Chemická 1 (piatok 14.00 – 17.00 hod.)
•	Materská škola Teplická 5 (streda 15.00 – 19.00 hod.) 
•	27.3.2014 - "Verejné zvažovanie" na úrade. (video záznam uverejnený na: https://www.youtube.com/channel/UCXBdtRhC5pu7_2Ltoj-bClQ )
•		2.4.2014 – zverejnenie výsledného poradia projektov PR
	
Pilotné kolo Participatívneho rozpočtu – opis rozhodovacieho procesu:
Na pätnásť zaujímavých projektov odpovedalo 592 internetových a 176 fyzických hlasov. Aktivita a tvorivosť ľudí, ktorí pripravili projekty, teda vzbudila v Novom Meste pozornosť. A nielen tu, ale aj inde. Webovú stránku novomestského participatívneho rozpočtu (PR) poctilo za posledný mesiac takmer 3500 návštev, pričom niekoľko desiatok z nich bolo dokonca zo zahraničia.
Rozhodovalo sa o veľmi malej sume 25 tisíc euro. Zdá sa tak, že možnosť spolurozhodovať o tom, kam sa majú naše financie nasmerovať, je a bude pre ľudí príťažlivá. Ak sa zároveň pridáva aj možnosť tieto peniaze pretaviť do verejných služieb, vytvára sa priestor pre inovatívne a potrebné aktivity.
Ako sme vyberali
Po zbere dát z dotazníkov, niekoľkých verejných akciách, komunikácií s obyvateľmi, spoločnom spracovaní ich nápadov a návrhov do projektových námetov a ich odprezentovaní na Verejnej prezentácií projektov dňa 13. 3. 2014 v Kultúrnom stredisku na Vajnorskej 21,vstúpili predložené projekty participatívneho rozpočtu do rozhodovacej fázy.  Rozhodovanie v procese PR sa môže buď odohrávať v niekoľkých etapách a/alebo zahŕňať niekoľko typov rozhodovania naraz. Dôležitú úlohu tu potom zohráva tzv. váhovanie, teda pridelenie dôležitosti jednotlivým typom rozhodovacích procesov. Z tohto uhlu pohľadu si možno PR predstaviť ako niekoľko spojených presýpacích hodín, kde sa rozhodovanie otvára pre čo najširší počet účastníkov a následne zužuje pre expertný pohľad, aby sa opäť otvorilo pre možnosť reagovať pre čo najširší okruh ľudí. Všeobecne možno povedať, že rozhodovanie sa týka dvoch skupín ľudí: dotknutých, teda tých, ktorých sa rozhodnutie priamo týka a zainteresovaných, čiže tých, ktorí majú na rozhodnutí z rôznych dôvodov záujem. V našom prípade sú to hlasujúci Novomešťania a predkladatelia projektov, ktorí tak rozhodovali v odlišných procesoch. Ďalším dôležitým kritériom je hĺbka informovanosti o návrhu a vyjadrenia (ne)súhlasu. Čím je súhlas informovanejší, tým môže mať väčšiu váhu. Na základe týchto a ďalších úvah sme preto dospeli v pilotnej fáze PR k nasledujúcemu váhovaniu rozhodovania:
•	verejné zvažovanie koordinátorov projektov - 50%
•	fyzické hlasovanie - 30%
•	internetové hlasovanie – 20%
Okrem vnútornej logiky procesu toto rozdelenie ovplyvňujú aj vonkajšie faktory. Pre najnižšiu váhu internetového hlasovania hovorí napríklad možnosť jeho zneužitia. Fyzické hlasovanie má vyššiu váhu, pretože vyžaduje väčšiu aktivitu a predpokladá preto vyššiu informovanosť. Taktiež umožňuje efektívnejšiu mieru kontroly zo strany úradu.
Čo je to verejné zvažovanie?
Je to formát moderovanej verejnej diskusie, ktorá obsahuje aspekt spoločného rozhodovania. Výsledkom úspešného verejného zvažovania je konsenzus, ktorý však primárne nevzniká ako dosiahnutie kompromisu, ale skôr ako spoločné nájdenie nového tvorivého riešenia. Verejné zvažovanie tak môže mať nasledujúcu schému: definovanie problému/problémov - definovanie dostupných/možných spôsobov riešenia - hľadanie a určenie spoločného riešenia. V našom prípade to teda bola nasledujúca schéma: potreby a nedostatky/problémy Nového Mesta - jednotlivé projekty ako návrhy riešení – hodnotenie a stanovenie poradia projektov ako výber najlepších riešení. Potreby a problémy Nového Mesta sme identifikovali na základe vyplnených formulárov „Burza nápadov" a rovnako ako o projektoch sme vás podrobne informovali aj v predchádzajúcich číslach Hlasu Nového Mesta. Pre výber najlepších riešení a teda stanovenie poradia projektov si účastníci verejného zvažovania zvolili nasledujúce kritéria hodnotenia:
•	cieľová skupina, pre ktorú je projekt určený a jeho priamy a nepriamy dopad;
•	súlad projektu s preferenciami Novomešťanov zaznamenanými v „Burze nápadov";
podiel dobrovoľníckej spoluúčasti na aktivitách projektu;
efektívnosť využitia financií;
•	udržateľnosť projektu v budúcnosti a podpora procesu PR;
V konečnom dôsledku sa tak na verejnom zvažovaní nesúťažilo len o poradie najlepších projektov, ale predovšetkým sa hľadalo spoločné dobro Nového Mesta, ktoré vzišlo zo súboru podporených projektov. Poradie projektov tak predstavuje premyslenú odpoveď na potreby Nového Mesta.

Výsledné poradie projektov PR – tabuľka:
Na základe týchto výsledkov sa do sumy 25 000€ zmestilo prvých 11 projektov.
poradie	názov projektu	verejné zvažovanie	fyzické hlasovanie	internetové hlasovanie	celkovo	rozpočet	
1.	 Ako nájsť v tele zdravého ducha	3,77%	5,73%	0,75%	10,25%	624 €	
2.	 Revitalizácia stanice Filiálka - 2014	4,21%	2,84%	2,12%	9,18%	3392 €	
3.	 Aj málo je niekedy veľa	3,00%	4,86%	0,38%	8,24%	620,76 €	
4.	 Gaudiho dielnička	3,34%	1,51%	3,00%	7,86%	4976 €	
5.	 Zeleninovo - komunitná záhrada	3,85%	1,47%	2,15%	7,47%	3759,5 €	
6.	 Škola dokorán	3,28%	1,42%	2,59%	7,29%	1420 €	
7.	 Bylinné spoločenstvá	3,60%	1,65%	1,54%	6,79%	950 €	
8.	 Cyklo point	3,54%	1,65%	1,41%	6,60%	3000 €	
9.	 Pozastávka	3,41%	1,33%	1,19%	5,93%	2500 €	
10.	 Prevencia sociálnej izolácie	2,92%	1,88%	1,04%	5,84%	2200 €	
11.	 Pestujeme DOBRO(TKY)	3,34%	1,06%	1,26%	5,66%	2300 €	
12.	 Zaži Nové Mesto	2,56%	1,97%	0,58%	5,11%	5300 €	
13.	 Ako učiť deti učiť sa	2,93%	1,06%	0,88%	4,86%	1295 €	
14.	 Nízkoprah	3,05%	0,96%	0,66%	4,67%	550 €	
15.	 Zverejnenie vybraných datasetov	3,21%	0,60%	0,45%	4,26%	1 700,00 €	

Anotácie projektov prihlásených do pilotného kola Participatívneho rozpočtu:
Názov projektu     	 Anotácia projektu      	
 Aj málo je 
 niekedy veľa
 	Projekt s názvom Aj málo je niekdy veľa predstavuje hlas členov Denného centra Jeséniova vo štvrti na Kolibe. Jedná sa o pomoc s najnutnejším hmotným dovybavením miesta, kde sa stretávajú jeho členovia. Vo veľkej miere sa jedná o občanov v penzijnom veku. Poslaním Denného centra je podnecovať aktivitu a sebarealizáciu u seniorov  a občanov s nepriaznivým zdravotným stavom, začleňovať ich do diania v meste s spoločnosti, prispievať k nadväzovaniu kontaktov medzi ľuďmi a vytváraniu pocitu spolupatričnosti a tak ich zbavovať pocitu osamelosti.Denné centum  podáva obedy, zabezpečuje kultúrne vyžitie ako sú divadlá, čítanie novín, rôzne výlety, kúpanie, prácu výborov – Jednota a Červený kríž. Centrum sa tiež snaží zabezpečovať prednášky na rozličné odborné témy a prezentácie zdravotných výrobkov, ktoré sú nápomocné pre členov klubu. V dnešnej dobe má klub vyše 80 členov a oproti minulosti sa ich počet neustále zvyšuje, čo potrvdzuje fakt, že obyvateľstvo stárne a potrebuje miesta, kde by sa mohlo stretávať a spoločne si odovzdávať svoje vedomosti. Ďalej...	
 Ako nájsť v 
 tele zdravého 
 ducha?
 	Základnou myšlienkou projektu je krédo autorky predloženého projektu a tým je:  „Človek žije pre druhých a to je oslobodzujúce."  Oslobodzujúce v pomoci pre druhých.  V súčasnej uponáhľanej dobe zabúdame relaxovať, stretávať sa so susedom, či kamarátom a preto tento projekt oslovuje práve skupinu ľudí, ktorí sa chcú stretnúť, spoznať sa navzájoma v neposlednom rade si spolu zacvičiť. Cvičenie vyvoláva nárast vnútornej energie a tá spôsobuje uzdravenie z chorôb, nárast celkovej vitality organizmu a omladnutie ba až zastavenie starnutia. Kondičné cvičenia poskytnú novú možnosť využitia voľného času v mestskej časti. Pri cvičení sa uvoľňujú aj endorfíny šťastia. Šťastie je kompexný zážitok radosti , pri ktorom sa vypĺňajú naše nádeje, priania , očakávania a jeho dosiahnutie sa stáva zmyslom života. Ďalej...	
 Ako učiť deti 
 učiť sa
 
 Zdena Skokňová	Cieľom projektu je podať pomocnú ruku rodinám s deťmi, ktoré majú problémy s učením sa, so sústredením sa na plnenie predovšetkým školských úloh. Na stretnutiach sa naučia dospelí (rodičia a starí rodičia) pod vedením odborných lektorov ako sa s deťmi efektívne učiť a ktorých chýb sa treba pri domácom učení vyvarovať, aby sa v rodine nemuseli dostať do bodu, kedy sa už dieťa nechce vôbec učiť, vyrušuje, je nepozorné, dostáva zlé známky. Na bezplatných seminároch (cca 3 hod - Študijné centrum BASIC) sa dozvedia účastníci ako vypestovať v deťoch  pocit užitočnosti informácií a zároveň istotu, že ich názor je dôležitýa a ako sa prepracovať k samostatnosti. Ďalej...	
 
 Bylinné 
 trávniky 
 
 Martin Jankovič	Zámerom projektu je vysadenie pestrých bylinných plôch, ktoré nahradia funkciu klasických mestských trávnikov. Jedná sa o premenu zanedbaných trávnatých plôch na nízkoúdržbové kvitnúce trávniky, ktoré budú plniť estetickú a ekologickú funkciu. K spestreniu monotónneho mestského prostredia prispejú aj ľudia bez domova. Ďalej...	
 Cyklo - point
  Marian Ján	Názov projektu "Cyklo ponit" sa skadá z dvoch slov. Cyklo - cyklistika, ktorá sa v mestách stáva čoraz populárnejším a ľudmi požadovaným prepravným spôsobom, či rekreáciou. Point - ako bod, miesto a uzol, kde sa krížia cyklotrasy v Novom Meste. Cyklisti sa tu môžu zastaviť, dať si nealko a zdielať zážitky z turistiky. Zároven si však môžu za pomoci zdarma poskytnutých nástorojov a náradia opraviť, alebo nastaviť svoj bicykel. Táto služba zvýši bezpečnosť premávky v meste, poskytne verejnosti informácie o stave cyklotrás v meste a zároveň umožní cyklistom, aby mali vlastné útočisko, kde sa stretnú a naplánujú ďalšie jazdy po okolitých cyklotrasách. Ďalej...	
 Gaudiho 
 dielnička
 
 Gabriela Binderová	Gaudího dielňa je projektom , ktorý prostredníctvom umeleckého pretvárania  verejných priestorov  prepája viacero komunít, ktoré žijú v oblasti. Žije tu niekoľko rôznych komunít (obyvatelia Mierovej Kolónie, rodičia a žiaci WŠ, členovia Integry, DCPD), ktoré sa zatiaľ vzájomne neprepojili, jediným spojivom je, že pracujú, žijú a tvoria v mestskej časti. Umeleckú tvorbu vnímame ako skvelú možnosť inklúzie rôznych zraniteľných skupín, spôsob, ako beznátlakovo začať dialóg a prepojiť jednotlivé skupiny v spoločnom diele na spolutvorbe verejného prostredia, v ktorom všetky žijú. Pod vedením odborníkov,  v mieste, ktoré je už dlhé roky symbolom spájajúcim dva rôzne svety- peší  prechod pomedzi betónové ploty v priemyselnej zóne, v ktorej žijú ľudia, ku hlavnému ťahu do hlavného mesta, sa realizujú všetky komunity. Vychádza z tradície mozaiky, ktorá v tejto mestskej časti mala svoje umelecké využitie na viacerých miestach. Členovia jednotlivých spomínaných skupín obyvateľov MK vytvoria  svoje unikátne o nich vypovedajúce kachlice. Tie potom na plote , v jednej spoločnej megadielni pod vedením odborníkov spojíme do mozaiky našich svetov, a prepojíme umelecky vzťahovo cez farebný street-art. Majitelia plotov dali predbežný súhlas, predbežne je dohodnutá aj účasť viacerých komunít z Mierovej kolónie na tvorbe. Výsledkom bude prechod, symbolizujúci umelecké prepojenie všetkých komunít  a mestskej časti,  plot s (ne)tradičnou mozaikou, plot, ktorý spája. Verejné priestory Mestskej časti tak naberú nielen umelecký vzhľad, ale najmä prosociálny charakter, ktorého zaujímavý spôsob vzniku pritiahne pozornosť širokej verejnosti a zároveň dá možnosť ľuďom zažiť nadšenie zo spoločnej tvorby. Ďalej...	
 Nízkoprah
 
 Peter Kulifaj	Medzi detstvom a zaradením sa do skupiny zamestnaných (či rodičov) je dlhé obdobie, kedy sme mladými ľuďmi hľadajúcimi svoje miesto v spoločnosti.  Detskí ihriská už nie sú pre nás, no ešte sme neboli úplne prijatí medzi tých, ktorí majú moc ovplyvniť to, ako svet okolo nás vyzerá. A niekedy máme pocit, že náš hlas je počuť len veľmi slabo...viete, čo vlastne hovorí? Ak by ste sa započúvali, možno by ste sa dozvedeli, že sa nemáme vo voľnom čase kde stretávať  s priateľmi. Alebo by ste sa mohli dozvedieť, že by sme chceli pomôcť pri skrášľovaní miesta, kde žijeme. Niektorí z nás by možno uvítali skatepark a ďalší by povedal, že tu chýba čosi, čo by bolo alternatívou k piatkovým (barovým) večerom. Je toho veľa, čo by sme my, mladí, v našej mestskej časti potrebovali. Ale i toho, čo vieme ponúknuť. Príďte za nami a pýtajte sa... Projekt sa zameriava na mapovanie potrieb mladých ľudí vo veku od 14 do 25 rokov v Novom Meste za pomoci terénnych pracovníkov z viacerých organizácií pracujúcich s mládežou v rôznych mestských častiach Bratislavy. Mapovanie bude prebiehať takou formou, aby bolo možné z výsledkov identifikovať 3 základné priority v oblasti rozvoja práce s mládežou v Novom Meste.  Súčasťou tohto procesu bude hľadanie vhodného miesta pre zriadenie nízkoprahového klubu pre deti a mládež, ktorý by bol v budúcnosti priestorom podpory rozvoja mladých ľudí a premeny ich nápadov na skutočnosť. Ďalej...	
 Pestujeme 
 DOBRO(TKY)
 
 Barbora 
  Petrgalová 	Projekt je zameraný na vytvorenie školskej záhrady, určenej na spoločné pestovanie a stretávanie sa predovšetkým žiakov, ľudí bez domova a seniorov. Cieľom projektu je umožniť výmenu skúseností pri tvorení záhradky a pestovaní v nej. Okrem pestovania rastlín sa tak vytvorí priestor pre pestovanie medziľudských vzťahov medzi rozličnými skupinami, zvýši sa miera spolupráce a spolupatričnosti zainteresovaných. Ďalej...	
 "Pozastávka"
 
 Ľuboš Korenčík	Projekt má ambíciu umiestniť infotabuľe/fóliové infonálepky na zastávky MHD v MČ Nové Mesto. Infonálepky by boli umiestnené na čelnej strane skla zastávok a vizuálne vhodnou formou by ponúkali zaujímavé informácie o názve danej zastávky/lokality/prípadne osobnosti, podľa ktorej je zastávka/lokalita pomenovaná. Cieľ je takýmito nálepkami prispieť k zvýšeniu orientácie, informovanosti a záujmu o mesto, v ktorom žijeme, o povedomí a historických súvislostiach. Prispieť k budovaniu hrdosti a lokalpatriotizmu v našom meste. Ďalej...	
 Prevencia
 sociálnej 
 izolácie 
 seniorov
  
 Marta Hrebičková
 Eva Bernard	Cieľom projektu je prispieť ku skvalitneniu života osamelých starších ľudí s obmedzenými možnosťami pohybu. Cieľovú skupinu predstavujú osamelí starší ľudia s obmedzenými možnosťami pohybu, ktorí by uvítali pravidelné telefonické rozhovory s ústretovým človekom, počas ktorých by mohli povedať, čo ich trápi, akú pomoc potrebujú a/alebo sa len tak porozprávať. Financie žiadané v rámci tohto projektu budú použité na vytvorenie a zaplatenie pracovného miesta pre kvalifikovaného človeka/občana/odborníka, ktorý bude telefonickú komunikáciu a jej vyhodnocovanie realizovať. Projekt ma ambíciu postupne zapájať dobrovoľníkov do aktivít preferovaných klientmi. Okrem samotného psychosociálneho prínosu pre cieľovú skupinu, projekt prispeje k aktualizácii poznatkov o jej potrebách a problémoch a bude iniciovať riešenia týchto problémov u príslušných orgánov. Ďalej...	
 Revitalizácia 
 stanice Filiálka
 
 David Vereš	V tomto roku by sme radi nadviazali na naše aktivity z predchádzajúceho roka v areáli bývalej konskej železnice Filiálka Bratislava (vyčistenie vačšiny územia, vybudovanie priechodov ponad kolajisko, vytvorenie košov, opravenie debnenia na starej budove stanice, aktivizácia obyvateľov, verejná diskusia). Našim cieľom je aj v tomto roku čo najviac zkultivovať Filiálku, ktorá je aj napriek aktivitám v minulom roku stále v nie-peknom až dehonestujúcom a nebezpečnom stave. Pri príležitosti 100. výročia bývalej stanice Filiálka plánujeme zorganizovať celodenné kultúrne podujatie počas ktorého bude prebiehať: Ďalej...	
 Škola dokorán
 
 Ľubica Nosčáková	Projekt Škola dokorán má za cieľ  prepojiť komunitu starých rodičov, rodičov a žiakov waldorfskej školy s okolitým komunitami- dôchodcami, rodičmi, deťmi z Mierovej kolónie. Formou spoločných činností v tvorivých dielňach, príťažlivých pre všetky generácie, na pôde školy pri spoločnom tvorení dôjde k ich vzťahovému prepojeniu, vzniknú kreatívne medzigeneračné dialógy, v ktorých sa zúčastnený učia od seba navzájom, vymieňajú si  skúseností a spolupracujú. Činnosti vychádzajú z predošlých overených skúseností, ktoré zaujímajú všetky zahrnuté komunity a zameriavajú sa na zvyky a tradície z regiónu v nadväznosti  na zábavné učenie sa fyzikálnych zákonov prostredníctvom hračiek starých otcov a materí, ktoré spolu vyrobíme. Symbolicky toto medzigeneračné tvorenie a komunikácia cezeň prebehne na pôde školy, ktorou za 50 rokov existencie prešlo viacero generácii a teraz sa môžu v tomto spoločnom priestore prepojiť aj inak, ako len súnaležitosťou k priestoru. Nielen dvere dokorán, ale najmä vzájomné sa učenie je nosnou súčasťou projektu. Voľnočasové aktivity, dostupné pre ľudí MK prietorovo, vybavením, lektormi a najmä finančne, zatiaĺ v Mestskej časti chýbajú A tie, ktoré inegrujú vzájomne generácie a všetkým dávajú možnosť sebarealizácie a zážitku radosti zo vzájomnej blízkosti, sú výrazným prínosom pre  sebarozvoj  nielen obyvateľov, ale aj tých, ktorí v MČ trávia množsvo času a tým priamo prispievajú k rozvoju  Mestskej časti a jej dobrého mena a úspechov. Ďalej...	
 Zaži Nové 
 mesto
 
  Martin Brix	Projekt "Zaži Nové Mesto" je podujatie, ktoré bude prebiehať na viacerých zaujímavých miestach v bratislavskej časti Nové Mesto. Je určený širokej verejnosti a môže sa do neho zapojiť hocikto bez ohľadu na vek, pohlavie či miesto pobytu. Pôjde o spoločenskú, primárne teda športovo-kultúrnu aktivitu, postavenú na spoznávaní Nového Mesta a jeho miest, ktoré chceme predstaviť nie len samotný obyvateľom Nového Mesta ale aj ľudom mimo týchto lokalít. Na konkrétnych miestach by prebiehali kultúrno-umelecké aktivity, ktoré by vyakcentovali špecifickosť konkrétneho miesta. Bratislava ako taká v sebe skrýva množstvo zaujímavých miest, o ktorých jej obyvatelia nevedia, alebo opustené či šedivé miesta, ktoré kreatívne oko umelca vníma inak. Vďaka našej nenáročnej túre na bicykli uvidia Nové mesto v úplne inom svetle, čo môže ovplyvniť ich vzťah k tejto bratislavskej časti z pozitívneho hľadiska. V rámci jedného popoludnia sa pozrú na Nové mesto očami architekta, hudobníka či výtvarníka. Okrem vybratých zastávok, zverejníme v našom sprievodcovi aj iné zaujímavé miesta, ktoré môžu ďalej preskúmať vo voľnom čase. Ďalej...	
 „Zeleninovo"
 
 Jarmila Buláková	Projekt komunitnej záhrady „Zeleninovo" tzv.zeleninové mestečko v Bratislave spája komunitu ľudí, ktorí nachádzajú zmysel a hodnoty v tradičnom pestovaní plodín a bylín na získavanie rastlinnej potravy. Základnou stavebnou myšlienkou projektu je ekologicky obnoviteľný spôsob využitia pôdy a verejného priestoru za účelom vypestovania si vlastnej zeleniny, ovocia a bylín, vzdelávanie a potešenie spoločnosti vytvorením esteticky príjemného miesta pre relax komunity. Edukačná stránka sa má za to, že širšia spoločnosť má nedostatočné informácie ohľadom pestovania a starostlivosti o najzákladnejší zdroj obživy, pôdu. V dnešnej dobe považujeme za urgentné šíriť osvetu biologicky čistého materiálu, kvôli rozširujúcim GMO plodinám, ale taktiež obhajovať širokú využiteľnosť bylín, či už zo zdravotného hľadiska alebo z hľadiska využitia v domácej kuchyni. Komunitná záhrada poskytne priestor na pestovanie skúseným či amatérom a vlastná úroda je tým najlepším pocitom zadosťučinenia. Ďalej...	
 Zverejnenie  
 datasetov a 
 ich vizualizácia
 
 Peter Hanečák, 
 Andrej Ďumbala	Primárnym cieľom projektu bude pomoc pri zverejnení vybraných dát BANM v strojovo spracovateľnej OpenData forme. Dáta by mala zverejňovať mestská časť priebežne vo vlastnej réžii v rámci svojej web stránky, alebo formou verejne dostupného API rozhrania. Druhým cieľom projektu je poskytnúť používateľom webovú aplikáciu, ktorá umožní vizuálne prezentovať rozpočet mestskej časti využívajúc zverejnené dáta. Primárne cieľové skupiny: občania, úradníci mestskej časti a poslanci, tretí sektor. Ďalej...	

Spôsob financovania projektov pilotného kola PR:

Vybrané projekty participatívneho rozpočtu (jedná sa o projekty: 
1.	Ako nájsť v tele zdravého ducha
2.	Revitalizácia stanice Filiálka – 2014 
3.	Aj málo je niekedy veľa
4.	Gaudiho dielnička
5.	Zeleninovo – komunitná záhrada
6.	Škola dokorán
7.	Bylinné spoločenstvá
8.	Cyklo point
9.	Pozastávka
10.	Prevencia sociálnej izolácie
11.	Pestujeme DOBRO(TKY)

Budú v pilotnom kole realizované formou poskytnutia zúčtovateľnej dotácie na príslušný projekt participatívneho rozpočtu občianskemu združeniu. Občianske združenie, ktoré realizáciu projektu bude zabezpečovať a zároveň bude vykonávať i zúčtovanie výdavkov na realizáciu príslušného projektu bude povinné postupovať v súlade s Všeobecne záväzným nariadením mestskej časti Bratislava – Nové Mesto č. 4/2005 o poskytovaní dotácií z rozpočtu mestskej časti v znení neskorších predpisov v celkovej čiastke 25000 €.

Burza nápadov: anketa, ktorá sa pýta na hlavné témy a oblasti, do ktorých by mala miestna časť investovať, resp. témy, ktorými by sa mala zaoberať. Odpovede zbierame od októbra 2013 
1.2.2. Ľudové námestie (vyčlenená suma 270 tisíc)
Záverečná správa

Obsah

Charakteristika územia
Návrh procesu
Priebeh procesu
Úlohy a kompetencie
Zhrnutie dotazníkového prieskumu
Záver a odporúčania pre ďalší postup
Prílohy
Charakteristika územia
Ľudové námestie sa nachádza v mestskej časti Bratislava - Nové mesto, v obytnej Ľudovej štvrti. Štvrť bola vybudovaná v 40.tych rokoch 20. storočia.  V súčasnosti sa na Ľudovom námestí nachádza park s detským ihriskom, obkolesený zástavbou radových rodinných domov. Park je tvorený voľnými plochami trávnatého porastu, ktoré pretínajú chodníky. V centre parku sa nachádza fontána.  Detské ihrisko je vybavené preliezkami a hojdačkami a basketbalovým ihriskom, lavičky sa nachádzajú v parku aj v priestoroch ihriska, ktoré je oddelené oplotením. V priestore sa nachádza aj trafostanica. Celý priestor Ľudového námestia je lemovaný vzrastlými drevinami. 

Návrh procesu

Cieľom participatívneho plánovania priestoru Ľudového námestia bolo preskúmať a zjednotiť názory obyvateľov a užívateľov lokality, ktorých premena tohto miesta zaujíma. Vychádzali sme z neľahkej situácie, keďže v minulosti už nejaká forma konzultácií s verejnosťou v území uskutočnená bola, no výsledky týchto stretnutí nedošli k spokojnému dopracovaniu architektonického projektu, ale jeho odmietnutiu. 
Rozhodli sme sa stretnúť so skupinami občanov najprv separátne a vypočuť si ich, pretože medzi nimi vznikol v minulosti konflikt. Na stretnutiach sme si odsúhlasili postup participatívneho plánovania, v týchto fázach:
•	Samostatné stretnutia  “focused grous ” - zameranými skupinami v decembri 2013 a januári 2014
•	Návrh dotazníkového prieskumu a vyhodnotenie dát február, marec 2014
•	Informačné verejné stretnutie - koniec marca 2013
•	Plánovacie verejné stretnutie  -pol. apríla 2014
•	Rozhodovacie verejné stretnutie - apríl 2014 
V posledných dvoch krokoch sa ukáže, či ide o drobné zmeny, na ktoré stačí obstarávanie (napr. nová výsadba, oprava a doplnenie lavičiek, či prvkov detského ihriska), alebo sa pristúpi k rekonštrukcii celého priestoru a nanovo sa vytvorí štúdia a projektová dokumentácia pre stavebné povolenie. 

Priebeh procesu	
Termíny sa podarilo dodržať, dohodli sme sa aj na postup. Mimo navrhovaný proces sme riešili tému pamiatkovej ochrany územia, dohodli sme si stretnutie so zamestnancami Pamiatkového úradu tak aby projekt bol v súlade. s pamiatkovou ochranou. Dotazníkový prieskum bol odsúhlasený do  10.3.2014 prichádzali dotazníky. Medzitým sa rozhodla časť obyvateľov, že nechcú ďalej pokračovať v participatívnom procese, presvedčil nakoniec a starosta im poskytol prostriedky na vytvorenie novej štúdie riešeného území, v prípade, že sa sami dohodnú. Momentálne prebieha komunikácia s architektom na ktorom sa dohodli. 

Úlohy a kompetencie 
Mgr. Mgr. Peter Nedoroščík- návrh procesu plánovania, facilitátor stretnutí, komunikácia s obyvateľmi
Ing. arch. Zuzana Krivošová-organizácia stretnutí a procesu, konzultácia otázok urbanizmu a územného plánovania, komunikácia s obyvateľmi
Ing. Lenka Korbeľová - organizácia stretnutí, konzultácie k plánovaniu, komunikácia s obyvateľmi
Mgr. Art. Zuzana Žúžiová, PhD.- konzultácie k plánovaniu, komunikácia s obyvateľmi 
Mgr. Ján Ilavský – spracovanie výsledkov dotazníkového prieskumu
Mgr. Lukáš Bulko – spracovanie výsledkov dotazníkového prieskumu
Ing. Ivana Pasečná, PhD.- komunikácia s obyvateľmi, prieskum dendrologických analýz

Uskutočnené kroky
Participatívne plánovanie verejného priestoru Ľudového námestia sme dostali po neúspešnom prijatí návrhov obyateľmi. Bol vytvorený projekt na stavebné povolenie na rekonštrukciu námestia arch. Hála a Nice architects, a novej fontány, dielo akad. soch. Lettricha. Vytovrená bola petícia proti návrhu, ktorú podpísalo dostatočné množstvo obyvateľov, aby sa zastavil proces výstavby a nevyužila dotácia z Eurofondov.
Uskutočnili sa 4 verejné stretnutia iniciované Kanceláriou Kanceláriu pre participáciu verejnosti BANM v termínoch:
18.12.2013 so skupinou, ktoré iniciovala Petíciu 
17.1.2014 s členmi OZ Ľudové námestie
23.1.2014 s obomi skupinami naraz 
14.2.2014 so všetkými občanmi, ktorí majú záujem, k návrhu dotazníkového prieskumu v oblasti
Proces sa končil vyhodnotením dotazníka. 

Zhrnutie dotazníkového prieskumu
•	Dotazník vyplnilo 123 respondentov. Dotazníkový prieskum bol rozdelený do 3 častí v ktorých sme skúmali:
•	Hodnotenie  využitie priestoru užívateľmi v súčasnosti, aktivity, ktoré momentálne využívajú v priestore a stav priestoru ako ho hodnotia z rôznych aspektov užívania.
•	Preferencie užívateľov do budúcnosti - otázky slúžili k vyzbieraniu emočných preferencií napr. , čo sa páčia alebo nepáči, až po konkrétne návrhy, čo je vhodné doplniť do priestoru v budúcnosti, prípadne, čo by sa určite nemalo v priestore objaviť. Tu sa ukázali aj základné problémy s ktorými sa respondenti v priestore stretávajú, ale i návrhy na jeho skvalitnenie.
•	Základné údaje o návštevníkoch priestoru - po dohode sa dotazník distribuoval len v priestore námestia a priľahlých ulíc, keďže zo strany obyvateľov bola veľká obava, že by návštevníci priestoru, ktorí v ňom priamo nežijú mohli ohroziť jeho premenu. Pri zbieraní dotazníkov v teréne sa vyskytlo i niekoľko návštevníkov z okolia, ktorí tento verejný priestor využívajú.
1.	Ako využívate park a detské ihrisko na Ľudovom námestí v súčasnosti?
Respondenti najčastejšie /26% odpovedí/ využívajú park a detské ihrisko na Ľudovom námestí na prechádzky a s tým súvisiace posedenie na lavičke /až 22% odpovedí/. Treťou najčastejšou odpoveďou dotazníkového prieskumu boli hry s deťmi. Túto aktivitu robí až 19% respondetov dotazníkového prieskumu.  V nemalej miere sa v parku respondenti stretávajú s priateľmi a susedmi /až 15% odpovedí/.
2.	Všeobecný vzhľad
Všeobecný vzhľad parku a detského ihriska na Ľudovom námestí označilo až 26% respondentov na stupnici od 1-7 /1-zlý, slabý, 7- vynikajúci, neviem/ na hodnotu 3 čo značí že celkový stav podľa respondentov je v ich hodnotení mierne podpriemerný, 24% respondentov označilo predmetnú lokalitu na hodnotu 4 teda ako priemernú a 21% respondentov ohodnotilo lokalitu na číslo 5 teda mierne nadpriemernú.
Bezpečnosť 
Bezpečnosť bola ďalším hodnotiacim znakom danej lokality. Z odpovedí obyvateľov žijúcich v predmetnej lokalite sme sa dozvedeli, že územie je až pre 23% z nich ohodnotené stupňom 6  /skoro vynikajúci/. Pre 18% obyvateľov je bezpečné mierne nadpriemerne /hodnota 5/  a pre 15% obyvateľov je bezpečné na hodnotu 4 a 3 teda priemerne a mierne podpriemerne. Z odpovedí môžeme teda konštatovať že viac ako polovica respondentov sa na danom území cíti bezpečne.
Osvetlenie Ľudového námestia
Osvetlenie je pre 22% respondentov priemerné, pre 21% respondentov mierne podpriemerné, pre 19% respondentov ohodnotené hodnotou 2 čo je skoro slabý a pre 17% je osvetlenie mierne nadpriemerné. Z odpovedí môžeme konštatovať, že skoro dve tretiny opýtaných považujú osvetlenie  za nedostatočné.
Parkovanie 
Parkovanie až 17% opýtaných považuje za zlé, 11% za priemerné a 15% za podpriemerné. Až 18% opýtaných odpovedalo, že nevie. Z dotazníka možno usúdiť, že necelá štvrtina respondentov sa k takto formulovanej otázke nevedela vyjadriť.
Vzhľad stromov a rastlín
Vzhľad stromov a rastlín považuje až 27% respondentov za mierne podpriemerné  18% za priemerné a skoro zlé. Tento aspekt odpovedí hodnotí, že zeleň v území potrebuje revitalizáciu a doplnenie nových druhov z potenciálnej vegetácie.
Vzhľad detských ihrísk 
Až 29% respondentov odpovedalo, že vzhľad detských ihrísk je priemerný, 22% považuje detské ihrisko za mierne podpriemerné a 18% za mierne nadpriemerné. Z odpovedí môžeme čítať záver, ktorý predurčuje potrebu revitalizácie detského ihriska.
Stav chodníkov a ciest 
Stav chodníkov a ciest 22% respondentov za mierne podpriemerné. Až 21% odpovedalo, že stav chodníkov a ciest je skoro zlý a 17% odpovedalo o ich stave, že sú zlé a priemerné. Záverom je celková rekonštrukcia komunikácií v parku a na detskom ihrisku.
Čistota 
Z odpovedí môžeme vyčítať, že až 23% respondentov považuje čistotu parku a detského ihriska na Ľudovom námestí za priemernú, 22% za mierne nadpriemernú a 17% za mierne podpriemernú.
Dopravné značenie a informácie
Až 22% respondentov považuje dopravné značenie za skoro vynikajúce, 15% odpovedí hovorí o dopravnom znační ako o priemernom a 13% odpovedí hovorí, že dopravné značenie je vynikajúce a mierne podpriemerné.
Dostupnosť voľnočasových aktivít
22% respondentov nevie odpovedať o dostupnosti voľnočasových aktivít, 21% respondentov považuje dostupnosť voľnočasových aktivít za vynikajúcu a 19% opýtaných hovorí, že dostupnosť voľnočasových aktivít je skoro vynikajúca.
Úroveň hluku okolia parku 
25% opýtaných považuje úroveň hluku za skoro vynikajúcu, 17% za mierne nadpriemernú a 14% respondentov nevie odpovedať.  Z odpovedí môžeme povedať, že respondenti nemajú problém s intenzitou hluku v parku a na detskom ihrisku.
3.	Čo sa Vám na Ľudovom námestí páči?
Obyvateľom sa prednostne páči pokojná, tichá, až rodinná  atmosféra námestia, poloha v rámci sídla a dostupnosť. Z prvkov, ktoré sa na námestí nachádzajú je to  hlavne fontána,  detské ihrisko a miesto na sedenie.  Príjemným aspektom lokality je taktiež zeleň.
4.	Čo sa Vám na Ľudovom námestí nepáči?
Najväčšie výhrady sú k nedostatočnej čistote priestoru, ktorú spôsobujú neupravené a neohradené priestory okolo kontajnerov, nedostatočne udržiavaná zeleň, neporiadok, prie exkrementy a  autá parkujúce okolo celej plochy námestia. Objavili sa aj poznámky k bezdomovcom pohybujúcim sa v okolí, či  k mládeži, ktoré ruší hrou na basketbalovom ihrisku  nočný pokoj.
5.	Vymenujte 3 veci, ktoré v lokalite chýbajú a mali by byť na Ľudovom námestí?
Z vecí ktoré chýbajú na námestí jasne dominovala potreba  verejnej toalety, fontánky s pitnou vodou,. Ďalej zarezonovala potreba ďalšieho priestoru na sedenie, aj v tieni, doplnenie smetných košov, oprava lavičiek, chodníkov a zariadení, doplnenie priestoru o altánok, plochu na grilovanie, vybavenie ihriska a zabezpečenie funkčnej fontány a čistoty priestoru. V návrhoch sa objavila nová výsadba nielen vzrastlej vegetácie ale i kvetín, bufet, prípadne kiosk, priestor na cvičenie, prekrytie pieskoviska a priestoru kontajnerov, vytvorenie ohradeného venčiska pre psov. Viackrát sa spomína potreba častejšej úpravy priestorov vegetácie a rovnako aj spevnených plôch a okolia odpadkových košov.
6.	Čo by sa malo určite zachovať na Ľudovom námestí? Vymenujte.
Občania si prajú zachovať charakter, ráz daného priestoru, rovnako ako tvar námestia a jeho zonálne delenie a štruktúrovanosť. Jednoznačnými favoritmi na zachovanie sú  tieto prvky: detské ihrisko, fontána a stromy. Hneď za nimi obyvatelia preferujú zachovať lavičky a pieskovisko, navrhujú udržať súčasný charakter priestoru a doplnenie drobných prvkov, prípadne úpravu a údržbu pôvodných.  V návrhoch sa našli aj inovatívne nápady, ako informačná tabuľa o histórii štvrte, či  vytvorenie  ihriska pre staršie deti, výsadbu ruží v okolí fontány.
7.	Čo by určite nemalo byť na Ľudovom námestí? Vymenujte.
Protichodné názory obyvateľov lokality sa ukázali práve v týchto otázkach, bufet, ktorý by si časť obyvateľov priala sa pre inú časť obyvateľov ukázala ako nevhodný nápad, najmä z dôvodu predaja alkoholických nápojov. Takisto si obyvatelia neželajú mať v priestore kontajnery na separovaný odpad, prípadne nabádajú k estetickému zakrytiu tohto priestoru,obava je aj z novej výstavby v priestore, a takisto prekáža aj voľný pohyb psov po trávnikoch a nedostatočné zbieranie ich výlučkov majiteľmi. Športoviská, hlavne z dôvodu hlučnosti sú pre väčšinu obyvateľov neželané a takisto autá, ktoré parkujú v priestore a nepatria majiteľom okolitých stavieb, ale napr. návštevníkom firiem v okolí.  Výbeh pre psy, ktorý je vítaný pre majiteľov psov, niektorý obyvatelia považujú za neželaný.
8.	Aké ďalšie parky, detské ihriská, verejné priestory vo Vašom okolí využívate? (Prosím vyplňte aktivity, ktoré tam vykonávate.)
Najvyužívanejšími verejnými priestormi je okolie Kuchajdy a ihrisko Nová doba, kde úplne na prvom mieste boli prechádzky a v druhom prípade hry s deťmi a vnúčatami. Ďalšie priestory, ktoré obyvatelia vyžívajú je Račianske mýto, Hálkova, Školák, Koliba, Železná studienka, Mladá garda či Štrkovec. Okrem prechádzok a využití detského ihriska, obyvatelia športujú, plávajú, kúpu či venčia psy, hrajú tenis, kočíkujú, oddychujú a využívajú možnosť posedieť si v príjemnom prostredí.
9.	 Čo by ste navrhli doplniť ( resp. upraviť) na detskom ihrisku? Vymenujte.
Respondenti odporúčali pridať do priestoru ihriska viac preliezok, hojdačiek, prekrytie pieskoviska, ktoré by tienilo. Doplnili by nové stromy, verejné WC a fontánku s pitnou vodou, práve v tomto priestore. Spomínalo sa aj opravenie oplotenia, úprava alebo výmena povrchu pre basketbalové ihrisko a úprava a revitalizácia plôch zelene.
10.	Pohlavie
V dotazníkovom prieskume poskytlo odpovede 66% žien a 34% mužov.
11.	 Vek:
37% respondentov má vek medzi 46 – 64 rokov, 24% respondentov má vek medzi 25 – 35 rokov a 22% respondentov má vek vyšší ako 65 rokov.
12.	Ako dobre poznáte lokalitu?
Lokalitu pozná výborne až 76% respondentov, 21% celkom dobre a 3% priemerne.
13.	 Váš vzťah k lokalite:
Až 66% opýtaných býva v Ľudovej štvrti trvalo, 27% respondentov býva na Ľudovom námestí  a 3 % respondentov tu pracujú.

Záver a odporúčania pre ďalší postup
Väčšina respondentov býva v priestore Ľudového námestia a Ľudovej štvrte alebo jeho okolí trvalo a výborne pozná lokalitu. Respondenti, ktorí sa vyjadrili sú prevažne v produktívnom a dôchodkovom veku, majú deti alebo vnúčatá s ktorými park aktívne využívajú. 
Priestor je najčastejšie využívaný na prechádzky, posedenie a stretnutia s priateľmi a hry detí, prípadne venčenie psa.
Všeobecný vzhľad parku a detského ihriska na Ľudovom námestí kulminuje v priemerných hodnoteniach. Bezpečnosť bola ďalším hodnotiacim znakom danej lokality. Z odpovedí môžeme teda konštatovať že viac ako polovica respondentov sa na danom území cíti bezpečne. Z odpovedí na otázku osvetlenia priestoru môžeme konštatovať, že skoro dve tretiny opýtaných ho považujú  za nedostatočné. V ďalších krokoch preto odporúčame zistiť, či je problém v kvantite (napr. nedostatok osvetľovacích telies), prípadne kvalitatívny (výkon súčasných je nepostačujúci, niektoré sú nefunkčné a pod..). Parkovanie až 17% opýtaných považuje za zlé, 11% za priemerné a 15% za podpriemerné. Až 18% opýtaných odpovedalo, že nevie. 
V ďalších otázkach sa ukázalo, že je pre obyvateľov priestoru problematické, že tu parkujú návštevníci a zamestnanci okolitých firiem. Problém parkovania v mestách je celospoločenský a priveľa áut v mestách je viditeľný i v tomto priestore. Vzhľad stromov a rastlín je skôr považovaný za nevyhovujúci. Zeleň v území potrebuje revitalizáciu a doplnenie nových druhov z potenciálnej vegetácie. Vzhľad detského ihriska kulminuje v hodnotení priemerný, ktorý predurčuje potrebu revitalizácie a doplnenia nových prvkov. Stav chodníkov a ciest je skôr podpriemerný, nevyhnutnosťou je celková rekonštrukcia komunikácií v parku a na detskom ihrisku.
Z odpovedí môžeme vyčítať, že čistota parku a detského ihriska na Ľudovom námestí je v oblasti priemeru, obyvatelia sa sťažujú hlavne na neudržiavanie chodníkov, zelene, okolie kontajnerov na separovaný odpad a psie exkrementy na trávnikoch. Dopravné značenie je pre väčšinu obyvateľov vyhovujúce, rovnako aj dostupnosť voľnočasových aktivít. Priestor námestia je pokojný a tichý, z odpovedí môžeme povedať, že respondenti nemajú problém s intenzitou hluku v parku a na detskom ihrisku.
Výsledky dotazníkového prieskumu skôr smerujú k drobným úpravám priestoru detského ihriska, doplneniu stromov, výsadby kvetín, lepšej údržbe zelene, dôležitá je aj výmena spevnených povrchov a zabezpečenie čistoty priestoru. Fontána vyhovuje aj v terajšej podobe a záujem je o doplnenie fontánky s pitnou vodou.
 Riešiť by sa mali problémy s chýbajúcim venčiskom pre psy, okolia kontajnerov v tejto alebo inej polohe, systémovo aj so zapojením obyvateľov Ľudovej  štvrte a okolia, pretože presunutie a vysunutie neželaných aktivít z priestoru námestia nevyrieši problém, len ho odsunie obyvateľom na inej ulici. Tieto sa môžu stať rozporuplnými otázkami, v ktorých je dôležitý konsenzus dotknutých strán.
 Rovnako je dôležitá prediskutovať doplnenie prvkov drobnej architektúry (kiosk, bufet, náradie na cvičenie pre seniorov, workoutové prvky, verejné WC) a ich prevádzku, keďže pre časť miestnych obyvateľov by doplnenie týchto bolo žiaduce, a iná časť obyvateľov si ich naopak neželá vôbec (napr. z dôvodu predaja alkoholických nápojov, či potenciálnemu hluku). 
Samostatnou otázkou je problém bezdomovectva, napriek tomu, že obyvatelia považujú priestor za bezpečný, prítomnosť bezdomovcov im prekáža.  Technické stavby sú neželané, ale s rastúcimi nárokmi na technickú infraštruktúru aj nevyhnutné, preto je dôležité ich umiestnenie a stvárnenie. 
Parkovanie je problém všetkých slovenských miest, keďže priestory ulíc boli dimenzované v minulosti na menší počet osobných automobilov a tento problém sa ukazuje aj na Ľudovom námestí, kde obyvatelia aj návštevníci priestoru parkujú v okolí námestia. Pripomienky boli aj k stvárneniu jednotlivých fasád bodov, k ich zjednoteniu. Táto otázka môže byť predmetom budúcej regulácie v štvrti konzultovaná s Pamiatkovým úradom.  
Dôležité je zachovať atmosféru priestoru s prihliadnutím na rastúce nároky súčasnej doby, potreby a preferencie užívateľov na najbližších niekoľko (možno aj desiatok) rokov. 

Prílohy

Zápisy z verejných stretnutí
Stretnutie s obyvateľmi 18.12.2014 
Zúčastnili sa: p. Jedličková, p. Pokovičová, p. Zajac, p. Lačok, p. Nedoroščík a p. Krivošová
História priestoru:
-	štvrť bola postavená v rokoch 1943-47 ako panská štvrť bývali tu novinári, úradníci a pod. Zátišie je pôvodne postavené ako robotnícka štvrť. viac vedia porozprávať obyvatelia.
Proces plánovania:
-	rozdelenie do 3 okruhov v ktorých sa budú môcť účastníci procesu vyjadrovať, čo by na námestí malo byť a tí čo bývajú najbližšie majú možnosť povedať aj čo by tam nemalo byť
-	 najbližšie kroky, stretnutia v januári, a potom spoločné plánovacie
-	všetci zúčastnení sa radi stretnú a budú spolupracovať s ľuďmi z oz Ľudové námestie
Obava:
-	my sa budeme stretávať a plánovať a zatiaľ sa tam postaví "12 poschoďák"
Úlohy:
-	zistiť v akej podobe je navrhovaná obnova tohto priestoru v rozpočte, koľko je na údržbu, v hrubom či v čistom a pod...- zistil p. Zajac v predošlom e-maily
-	zistiť či by sa tento priestor mohol získať nejaký štatút pamiatkovej ochrany
-	zistiť či robí výrub stromov pre miestny úrad Ekoprojekt
-	zistiť v akom štádiu je ÚPN - zóny pre Ľudovú štvrť
-	navrhnúť dotazník a nechať ho odpripomienkovať
Stretnutie s obyvateľmi 17.1.2014 
Prítomní: J. Nemcová, A. Vítková, J. Kollárová, K. Rumanovičová, M. Lago, P. Karlík, P. Nedoroščík, Z. Krivošová
Priebeh:
1. Prezretie návrhu revitalizácie ĽN od p. arch Hála
2. Oboznámenie sa s participatívnym procesom, ktorý bude v budúcnosti prebiehať
3. Diskusia o problémoch, ktoré sa udiali v procese a k problémom a histórii námestia
Úlohy:
-	Zistiť ako je momentálne ĽN regulovanú v ÚP mesta BA - je to číslo 1110, územie mestskej zelene – parky, parkové úpravy
Link na regulačný výkres:
http://www.bratislava.sk/VismoOnline_ActionScripts/File.ashx?id_org=700000&id_dokumenty=11031310
Link na textovú časť ÚP, kde je jasné aká výstavba je do tohto priestoru vhodná a aká nie,
nájdete ju pod číslom 1110:
http://www.bratislava.sk/VismoOnline_ActionScripts/File.ashx?id_org=700000&id_dokumenty=11031304
-	Aká by bola možnosť získať nejaký stupeň pamiatkovej ochrany napr. Ľudovú štvrť vyhlásiť za pamiatkovú zónu, môžete prebrať s pani arch. K. Šimončičovou z Ústavu ochrany a obnovy pamiatok FA STU, katka.simoncicova@gmail.com, alebo na 0904 328 832. Pomôže do miery svojich schopností, aj keď nie je úplný odborník na legislatívu, no bude vedieť usmerniť.
-	Ďalšou možnosťou ako získať stupeň ochrany je aj VZN, nájsť vhodné formulácie, čo vlastne zaregulovať. To musí schváliť zastupiteľstvo, navrhnúť ho môžu len poslanci.
-	Zistiť aké sú dendrologické posudky
-	Zistiť ako zabezpečiť trafostanicu tak, aby si tam deti pri hrách nemohli ublížiť

Poznámky:
-	Urobiť konkurenciu parku Nová doba
-	Posledná verzia projektu nebola zverejnená - proces sa zastavil skôr
-	Vlny v projekte sú nevhodné
-	Kedysi bol v priestore parku bazén
-	Dôležitá téma sú bezdomovci v priestore
-	Návrh programu a plnenie úloh z predošlých stretnutí -  k 23.1.2014 o 17.00 
Návrh programu: 
1. Prezentácia participatívneho procesu - spoločná konzultácia
2. Dotazník -  spoločná konzultácia
3. Prezentácia aktivít kam ste dospeli v procese hľadania riešenia revitalizácie Ľudového námestia
4. Zhrnutie, diskusia a riešenie úloh z minulého stretnutia 

Úlohy z minulého stretnutia:
-	zistiť či by sa tento priestor mohol získať nejaký štatút pamiatkovej ochrany
Problematiku sme konzultovali s arch. Šimončičovou z Ústavu teórie dejín, ochrany a obnovy pamiatok a FA STU. Výsledok je nasledovný: Každý občan môže podať návrh o získanie nejakého stupňa pamiatkovej ochrany pre ĽN, tým že podá žiadosť na pamiatkový úrad.
Pomôcť môže vyjadrenie odborníka, napr. vo vašom prípade p arch. Vaško, ktorý vyzdvihne architektonické a urbanistické kvality priestoru, na základe ktorých by tento mohol získať štatút pamiatkovej ochrany.
Podľa p. ach. Šimončičovej z FASTU, by mohlo byť možné zapísať tento priestor ako pamiatkovú zónu. Viac info nájdete tu: http://www.pamiatky.sk/sk/page/register-pamiatkovych-zon
-	zistiť či robí výrub stromov pre miestny úrad Ekoprojekt 
odpoveďou je citácia z e-mailu starostu R. Kusého p. Lačokovi:
Konanie vo veci výrubu je v rukách odborných pracovníkov. V prípade otázok sa prosím obracajte na oddelenie životného prostredia. Kontaktné mená a telefónne čísla sú na našej stránke. Ja som dal pokyn, aby v zmysle Vašich požiadaviek stiahli výrubové konanie, redukovali sme do na lokalitu DI, akceptovali sme nového dendrológa (štvrtého) a obmedzili výrub na päť stromov. Vedia, že to musia do 31. marca zabezpečiť. Budem ich urgovať.
Orezávanie stromov sa robí od 01.04. do 30.09. Ak máte nejaké konkrétne požiadavky, smerujte ich prosím na oddelenie životného prostredia, urobia obhliadku a zaradia ich medzi úlohy pre Ekopodnik VPS.
-	 zistiť v akej podobe je navrhovaná obnova tohto priestoru v rozpočte, koľko je na údržbu, v hrubom či v čistom a pod... Znova citácia od p. starostu:
Zároveň by som Vás rád informoval, že zastupiteľstvo schválilo návrh rozpočtu, ktorého súčasťou je revitalizácia parku Ľudová štvrť vo výške cca 277 tis. Bola
tak rešpektovaná Vaša požiadavka na lacnejší park, išli sme dolu s nákladmi o 50% oproti pôvodnej variante. Ak si obyvatelia navrhnú ešte lacnejší variant, budeme to samozrejme vítať a akceptovať.

Úlohy, ktoré preberieme na pracovnom stretnutí:
-	zistiť v akom štádiu je ÚPN-zóny pre Ľudovú štvrť
-	navrhnúť dotazník a nechať ho odpripomienkovať

Stretnutie s obyvateľmi 23.1 2014

Prítomní:Peter Nedoroščík / peter.nedoroscik@gmail.com/, Lenka Korbeľová /lkorbelovamail.com/ p. I. .Zajac / zajacigor@hotmail.com/, P. Karlík, p. Lacok /lacok@chello.sk/, p. M. Jedličková / marta.jedlickova@chello.sk/, p. Z. Pokovičová /z.pokovicova@gmail.com/, p. L. Pukalovičová / lpukalovicova@gmail.com/,
PRIEBEH STRETNUTIA
Kto býva vo väčšej resp. menšej vzdialenosti? Aký blízky vzťah má daná osoba k Ľudovej štvrti? Alebo je to firma? Odpoveďou bolo, že členenie nemá opodstatnenie.
Pán Zajac: Potreba vecného riešenia. Nemám záujem o participatívnu politiku.
Pán Karlík: Všetci sme obyvatelia Ľudovej štvrte a chceme aby to „nejak“ vyzeralo.
Niekto prerobil námestie na športovisko. Petícia proti výrubu vzrastlých stromov – následná odpoveď starostu.
Pán Zajac neustále útočí na pána Nedoroščika. Ten mu s rozvahou odpovedá na jeho útočné poznámky, že je zamestnancom MÚ BA NM a chce viesť participatívny proces.
Ľudia hovoria ako celý proces prebiehal od začiatku riešenia návrhu Ľudovej štvrte. Po konzultáciách s architektom, neboli spokojní, pretože neboli zapracované ich požiadavky a napriek tomu celý projekt bol zavesený na internetovej stránke miestneho úradu. Následne bolo zverejnené výrubové konanie a ľudia okamžite spísali petíciu proti výrubu vzrastlých drevín. Stretnutie obyvateľov so starostom. Určitý prísľub.....
Pán Karlík: Všetci sa tvárime, že chceme to isté, že chceme aby plocha slúžila deťom, vnukom. Pokiaľ sa budeme dohadovať, hádať o nezmysloch peniaze budú preč (peniaze z mestskej časti). Padol návrh skrz varianty projektov – my si to chceme na schôzdi OZ ešte prejsť – ale keďže sa jedná o Ľudovú štvrť suseda máme kde pozvať – dajme ten park našim deťom – teraz je iba pre psíčkarov – zamyslime sa nad tým – urobme z toho jedno veľké ihrisko
Pani Pokovičová: Viac druhov plôch, park, detské ihrisko. Mamičky z Ľudovej štvrte sa tam nechodia hrať.
Fontána – zapracovanie otázok do dotazníka, otvorenie otázky histórie fontány.
Pani architektka- Zoznam aktivít, ktoré sú v Ľudovej štvrti vítané by sa mohol prehodnotiť a objaviť ako podklad v budúcom návrhu. Aj ostatní obyvatelia ĽŠ by mohli vysloviť svoj názor. Netreba oslovovať obyvateľov mimo ĽŠ.
Pán : Je rozčarovaný ako je možné, že minulý týždeň bola na stretnutí druhá „skupinka“ obyvateľov ĽŠ. Pán Nedoroščík mu však vysvetlil, že išlo o zámer, pretože keby obidve skupiny prišli spoločne bolo by len množstvo hádok a nič by sa nevyriešilo.
Časť obyvateľov súhlasí s tvrdením pána Nedoroščíka.
Pán Nedorščík: Je potrebné aby sa zhodnotili návrhy, aby sme sa rozhodli ako v PROSCESE Ďalej budeme pokračovať.

ÚLOHY
1. Spoločne sme sa dohodli, že dotazníkový prieskum bude schránkovaný len obyvateľom ĽŠ. Zaviazali sme sa termíny:
7.2.2014 – Hotová prvá verzia Dotazníka na pripomienkovanie pre obyvateľov ĽŠ.
14.2.2014 – Ukončenie pripomienkovania dotazníka, finálna úprava zamestnancami MÚ BA NM pred schránkovaním.
19.2.2014 – Tlač a začatie schránkovania dotazníka
10.3.2014 – Finálne zozbieranie dotazníkov
28.3.2014 – Verejné stretnutie s obyvateľmi ĽŠ, kde budú odprezentované výsledky z dotazníkového prieskumu.
2. Po vzájomnej dohode sme sa rozhodli aby údaje meno a kontakt /email/ boli povinnými údajmi dotazníka.
Obyvatelia sa zhodli, že funkčné usporiadanie parku sa im páči a sú s nim spokojní.
Pán: Chce aby sa skúsilo zachovať to čo je dobré a revitalizovalo sa to čo je zlé.
Obyvatelia nie sú naklonení myšlienke výsadby nových stromov, pretože hovoria, že väčšina stromov, ktoré boli v ich štvrti vysadené sa neprijali a vyschli.
3. Súčasťou cieľa bude revitalizácia ĽŠ.

Zhrnutie dendrologických analýz, ktoré doposiaľ boli uskutočnené
20.4.2011  BIELČIK /PROFYTO/ navrhuje urgentný výrub 8 ks topoľov.
4.6.2011 FRAŇO /ARBORISTIKA.SK/ navrhuje urgentný výrub 2 ks topoľov.
11.11.2012 JUHÁSOVÁ navrhuje urgentný výrub 7 ks topoľov.
3.2013 ŠEMBERA/EKOJET/ navrhuje urgentný výrub 1 ks dreviny /z dokumentácie sa nedá identifikovať ktorého/ s tým, že do 3.2015 je potrebné všetky topole kvôli bezpečnosti ohrozujúcej život /krátkoveké/ v okolí detského ihriska vyrúbať a nahradiť drevinami nižšieho vzrastu.
11.9.2013 KOVÁČ/TREESART.EU/ navrhuje cez Kusého v maili pani K. výrub 4 stromov, v dokumentácii navrhuje vyrúbať 5ks
21.10.2013ŠEMBERA /EKOJET/ hodnotí sa stav 1ks stromu, kt. je ok
Záver: Najviac by som brala do úvahy posudky 3,4 a 6 p. Juhásovú /pokladám ju za najväčšiu odborníčku v oblasti, má autorizáciu Ministerstvom/ a Ekojet /majú prístrojmi exaktne zmerané stromy/, Profto je tiež v pohode.
Zjednotená metodika na hodnotenie drevín nejestvuje, teda všetky sú teoreticky ok.
Všetci navrhujú nejaký okamžitý výrub od 1ks - 8ks drevín. Môj osobný záver je, že ak starosta požaduje od pani K. výrubové konanie v rozsahu 5ks stromov vychádzajúc pri tom z posudku Kováča /Treesart/ nech tak učiní s tým, že všetky stromy v okolí detského ihriska  je potrebné okamžite ošetriť a zabezpečiť prevádzkovú bezpečnosť koruny/ s tým, že najneskôr o rok 3.2015 je potrebné všetky topole v okolí detského ihriska aj tak vyrúbať a nahradiť ich nižšími dlhovekejšími drevinami/. Predpokladám, že najskôr sa začne s realizáciou projektu o rok a architekt bude musieť zobrať do úvahy výrub všetkých stromov a obyvateľov ĽN na to treba pomaly pripraviť.
Ešte by som brala do úvahy dendro posudok Ekojetu z 3.2013, kde sa hovorí o jednom strome (ktorého lokalizáciu nie je možné určiť z dokumentácie/, ktorý je prehnitý a ohrozuje život /spýtať pani K. alebo firme zavolať/.

1.2.3. Škultétyho (vyčlenená suma 30 tisíc)
Začiatok realizácie: máj 2014
Príprava procesu a webovej stránky
Proces: Proces zahŕňa štyri etapy (informovanie, navrhovanie, rozhodovanie, realizácia), pričom umožňuje rôznorodé formy participácie.

Etapy:
Informovanie: Cieľom je zasiahnuť, čo najviac obyvateľov. Môže zahŕňať nasledujúce spôsoby: List starostu, Článok v HlaseNM, informačná tabuľa a kontaktný bod - kde bude možné taktiež odovzdať vlastný návrh, resp. informovať sa o podaných návrhoch a celkovom procese: fyzická - v centrále knižnice, virtuálna - webová stránka. 
Navrhovanie:
Verejné stretnutie 1. (zámer: prezentácia a zbieranie návrhov), máj 2014
Spracovávanie návrhov – cieľom je spracovanie návrhov do jednotnej projektovej dokumentácie.
Rozhodovanie:
Verejné stretnutie 2. (zámer: prezentácia projektov a rozhodnutie, ktoré sa budú realizovať; v prípade, že bude viac projektov, než financií, možno využiť hlasovanie), jún 2014
Realizácia
1.2.4. Nevyužívané budovy v správe MČ Bratislava - Nové Mesto.
začiatok realizácie: november 2013
Zámerom tohto projektu je návrh štandardného mechanizmu umožňujúceho občanom využívať prázdne priestory a budovy v správe MČ. Dôvodom pre začatie tohto projektu boli podnety a otázky verejnosti na Kanceláriu ohľadom možností a podmienok využívania priestorov v správe MČ.
Dosiaľ sa zrealizovalo jedno verejné stretnutie dňa 12. 12. 2013, ktorého obsahom bola prezentácia a diskusia.
Prezentovaných bolo 6 budov v rôznom stave od okamžite využiteľných cez práve rekonštruované až po vyžadujúce zásadnú rekonštrukciu.
Zoznam budov: 
1. Hálkova - administratívna budova (voľné 2.poschodie)
2. Makovického - budova veľkosti rodinného domu, dezolátny stav, bývalé osvetové centrum.
3. Ovrucká - osvetové stredisko, plán vybudovať komunitné centrum.
4. Vernosť- Nobelova ulica, časť Dimitrovka.
5. Konská železnica 
6. Úrad NM - prázdne kancelárie.
 Podrobné kritériá/metriky pre výber občianskych návrhov využívania budov a ich dramaturgiu budú rozpracované a predložené na schválenie zastupiteľstvu v septembri 2014.  

1.2.5. Webstránka pr.banm.sk 
Predstavuje  hlavný interaktívny komunikačný kanál participatívneho rozpočtu. Od jej vzniku v novembri 2013 zaznamenala takmer 7 tisíc návštev.
Realizované úkony: Tvorba infografík a videozáznamov, písanie textov, administrácia a dizajn.
Portál zahŕňa:
-	Samostatnú sekciu venovanú participatívnemu rozpočtu a sekciu venovanú participatívnemu plánovaniu verejných priestorov (cykloštadión a Ľudové námestie).
-	desiatky článkov, noviniek z participatívneho rozpočtu, participatívneho plánovania verejných priestorov, teoretických článkov a skúseností z iných miest, ktoré zaviedli participatívny rozpočet, zahŕňa pozvánky a výstupy z verejných stretnutí.
-	priestor pre pridávanie podnetov zdola a ich komentovanie, dotazníky, diskusné fórá, možnosť registrácie.
-	samostatný virtuálny priestor pre všetky podnety zdola v podobe participatívnych komunít, ako napr. štvrť Mierová Kolónia, alebo téma Mládež...
-	projektové dokumentácie projektov participatívneho rozpočtu a diskusie k nim.
-	v čase hlasovanie na nej prebiehalo online hlasovanie za projekty PR.
-	dokumenty na stiahnutie, prezentácie, podklady a pod.
-	videá z verejných akcií.
1.2.6. Mierová kolónia
Zčiatok realizácie: apríl 2014
Participatívna komunita Mierová kolónia (MK) nadväzuje na doterajšie snahy obyvateľov MK vybudovať Materské centrum v priestoroch škôlky a tiež nadväzuje na snahu o revitalizáciu a vybudovanie oddychovej zóny medzi bytovkami. Zároveň boli v pilotnom kole (r. 2014) participatívneho rozpočtu pre BaNM podporené dva projekty, ktorých realizácia je situovaná a bytostne sa dotýka obyvateľov MK. Jedná sa o projekt Gaudiho dielničky  a projekt Škola dokorán .
Našou snahou ako Kancelárie pre participáciu je zmapovať akútne potreby obyvateľov v tejto štvrti, v čo najväčšej miere pomôcť pri realizácii podporených projektov a v neposlednom rade pomôcť naplniť a realizovať myšlienku materského centra a oddychovej zóny. Tiež je našou snahou poskytnúť pre obyvateľov MK virtuálny priestor - miesto, kde bude možné diskutovať a navrhovať riešenia konkrétnych problémov, ako aj možnosť sledovať ako sa jednotlivé témy vyvíjajú.
10.4.2014 sa uskutočnilo v priestoroch Waldorfskej školy prvé Verejné stretnutie s obyvateľmi Mierovej kolónie. Na stretnutí mali prítomní možnosť vyplniť Burzu nápadov – anketu, ktorá sa pýta na hlavné témy a oblasti, do ktorých by mala miestna časť investovať, resp. témy, ktorými by sa mala zaoberať.
Na stretnutí sa skloňovalo viacero tém, ktoré priamo korešpondujú s výsledkami anketového prieskumu. Jedná sa najmä o problematiku dopravy - hlavne rýchlosť jazdy áut a nedostatok parkovacích miest. Tiež by ste radi uvítali viacej spojov MHD počas dňa. Ďalšími dominantnými témami boli potreba materského centra, vybudovanie/revitalizácia oddychovej zóny a starostlivosť o zeleň.
Na stránkach vašej komunity MK sa pokúsime tieto témy opísať a spoločne nájsť postup ako ďalej. Ku každej téme je možnosť sa vyjadriť, rovnako vyjadríme oficiálne stanovisko aj my ako Kancelária pre participáciu. Nie všetky témy sú v našej kompetencii, ale aj tak sa pokúsime o čo najväčšiu pomoc. Témy budú vychádzať z dotazníkového prieskumu. Stále je tu samozrejme možnosť upravovať tieto témy podľa toho, čo vás naozaj trápi a čo občania potrebujú.
1.2.7. Revitalizácia areálu po bývalom cykloštadióne v lokalite Tehelné pole (vyčlenená suma 670 tisíc)
Projekt, na ktorom sa Kancelária podieľala:
Realizácia – október 2013 – apríl 2014. Kompletná dokumentácia bola predložená na minulom zastupiteľstve.

Web - http://pr.banm.sk/liferay/cyklostadion – webstránka informujúca o procese plánovania, výstupoch z verejných stretnutí.
• Dotazníkový prieskum, tvorba, zabezpečenie distribúcie, propagácia a spracovanie. október 2013 – apríl 2014
• Organizácia a spracovanie Verejného stretnutia 7.11.2013.
• Výpomoc pri Hlasovacích stretnutiach 8. decembra 2013 Atlantis Center na Kolibe a 14. decembra 2013  Charitatívny bazár v Stredisku Kultúry na Vajnorskej
• Výpomoc pri stretnutí občianskych iniciatív a neziskových organizácií 24.1.2014.
• Spolupráca s FA STU, príprava seminárov a prednášok pre študentov - september 2013 – január 2014
• Stretnutie odborníkov na architektúru a urbanizmus 20.2.2014

Výdavky na Kanceláriu pre participáciu verejnosti  
V súlade s uznesením  MZ MČ B-NM č. 21/21.1  zo dňa 15. 4. 2014  sa predkladá materiál, v ktorom sú vyčíslené výdavky na realizáciu participatívneho rozpočtu za obdobie rokov 2013 a 2014.

Za rok 2013 ide o tieto výdavky z rozpočtu mestskej časti:

1. Náklady na mzdy a odvody od septembra do decembra 2013 vo výške 9 173,01 € ( dohody o vykonaní práce) 
2. Prenájom miestností NTC Bratislava vo výške  192 € ( zo správy úradu)
3. Prenájom miestností Stredisko kultúry vo výške  165 € ( zo správy úradu)
4. Tlač tlačív k vzdelávaciemu stretnutiu vo výške  87 € (z kultúry)
5. Tlač letákov – pozvánok na stretnutie občanov  k participatívnemu rozpočtu Čo Nové    Mesto vo výške 309,60 € ( z kultúry)
6. Nový počítač vo výške 237,50 €
7. Tlač Dotazníkový prieskum k cyklistickému štadiónu vo výške 504 €
8. Objednávka kancelárskeho materiálu vo výške 246,12 €
Spolu: 10 914,23 € 

Výdavky  za rok 2014 do 31. 4. 2014:

1.	Náklady na mzdy a odvody  vo výške 9 539,78 € ( dohody o vykonaní práce) 
Náklady na nájomné vo výške 60 € ( z rozpočtovaných prostriedkov na komunikáciu...)
Obojstranná tlač dotazníkov na „ Ľudové námestie vo výške 236 € (z rozpočtovaných prostriedkov na komunikáciu...)
Do konca apríla iné výdavky neboli.
Spolu: 9 835,78 €

Náklady na mzdy a odvody sú a  budú i ďalej hradené z rozpočtu na dohody o vykonaní práce.  
V rozpočte boli pôvodne schválené na rok 2014 na bežné výdavky ( práce spojené so zabezpečením Participatívneho rozpočtu – komunikácia s občanmi, diskusie, hlasovanie, výber projektov a zabezpečenie ich realizácie) finančné prostriedky  vo výške 15 000 € a na kapitálové výdavky – na realizáciu projektov vo výške 20 000 €.  Zistilo sa však, že všetky občanmi vybrané projekty spĺňajú podmienky nie na kapitálové, ale na bežné výdavky. 
Rozpočtovým opatrením starostu boli  teda presunuté finančné prostriedky v rámci rozpočtu vo výške 25 000 € na bežné výdavky  na projekty Participatívneho rozpočtu, pričom o 5 000 € boli znížené pôvodne rozpočtované výdavky na zabezpečenie komunikácie, diskusií a pod. Tým boli pôvodne plánované výdavky z 15 000 € z dôvodu šetrenia znížené na 10 000 €, pričom usporené  finančné prostriedky umožnia  realizáciu ďalších projektov ( pôvodne plánovaných bolo 9 – 10, ale v rozpočtovanej čiastke 25 000 €  sa podarí zrealizovať zrejme 11 projektov).